রেসকোর্স ময়দানের বিশাল জনসভায় কায়েদে আযমের ভাষণের প্রতিবাদ করতে যাওয়া ছিল রীতিমত কল্পনাতীত ব্যাপার। তখন কায়েদে আযমের যে বিপুল জনপ্রিয়তা এবং তাঁর ব্যক্তিত্বের যে বিশালতা তার সামনে দাঁড়িয়ে কেউ প্রতিবাদ করতে গেলে জনতার রুদ্ররোষেই সে নিশ্চিহ্ন হয়ে যেত। কনভোকেশন বক্তৃতা সম্বন্ধেও একই কথা চলে আসে। ওখানেও নাকি তাঁরা ‘নো’ ‘নো’ বলে প্রতিবাদ জানিয়েছিলেন। অথচ এই প্রতিবাদের কথা উপস্থিত কেউ শোনেনি। তখনকার পত্র পত্রিকায় এ ধরণের কথা প্রকাশ পায়নি। পেছনের দিক থেকে কেউ বিচ্ছিন্ন প্রতিবাদ করে থাকলেও জিন্নাহ সাহেব নিজে শোনেননি, যারা সামনের দিকে বসা ছিলেন তাঁদের কানেও পৌঁছেনি।